Volver

Volver (Reveni) estas la titolo de hispana filmo verkita kaj reĝisorita de Pedro Almodóvar kaj premierita en Hispanio en 2006. Ĉefaj aktorinoj estis Penélope Cruz, Carmen Maura, Lola Dueñas, Blanca Portillo, Yohana Cobo kaj Chus Lampreave. 

La filmo ricevis diversajn nomumojn kaj premiojn, inter kiuj kvar Premioj de la Eŭropa Kino kaj kvin Goya-premioj. Penélope Cruz estis kandidato al Oskar-premio al la plej bona aktorino. 

Intrigo

La filmo rakontas la historion de tri generacioj de virinoj kiuj suferas la efikojn de la rura etoso de Manĉo, la frenezo, la superstiĉo kaj eĉ la morto pere de bonkoreco, mensogo kaj vivemo. Ili estas Raimunda (Penélope Cruz), edzino de sendunga laboristo kun adoleska filino (Yohana Cobo); Sole (Lola Dueñas), ŝia fratino, harfrizistino, kaj ilia patrino (Carmen Maura), mortinta en incendio, kun sia edzo. Tiu rolulo el la morto reaperas unue al sia fratino (Chus Lampreave) kaj poste al Sole, kvankam fakte ŝi havis ankoraŭ solvotajn aferojn kun Raimunda kaj kun sia loka najbarino, Agustina (Blanca Portillo). Tiuj fantomaj aperoj ne enkadriĝas en la kutimaj terorfilmoj, sed tute male, en amuzaj komediaj scenoj.«El multicine.com». Arkivita el originalo la 10an de decembro 2007. Konsultita la 18an de novembro 2007. 

Geaktoraro kaj roluloj
 Penélope Cruz kiel Raimunda.
 Carmen Maura - Irene, la fantoma avino
 Lola Dueñas - Sole
 Blanca Portillo - Agustina.
 Yohana Cobo - Paula
 Chus Lampreave kiel onklino Paula.
 Antonio de la Torre - Paco
 Carlos Blanco - Emilio
 María Isabel Díaz Lago - Regina
 Neus Sanz - Inés
 Leandro Rivera - Helpa produktoristo
 Pepa Aniorte - Najbarino
 Yolanda Ramos - Televida prezentistino
 Elvira Cuadrupani - Najbarino
 María Alfonsa Rosso - Najbarino
 Fanny de Castro - Najbarino
 Eli Iranzo - Najbarino
 Magdalena Brotto - Najbarino
 Isabel Ayúcar - Najbarino
 Concha Galán - Najbarino
 Mari Franç Torres - Najbarino
 Natalia Roig - Najbarino

Analizo
Tiu filmo estis omaĝo al la naskoloko de la reĝisoro en Manĉo kaj precize al la virinoj, kaj al iliaj roloj en la familioj. Alia ingredienco estas kritiko kaj parodio de la televidaj programoj.

La tango de Carlos Gardel nome «Volver», kun vortumado de Alfredo Le Pera, estas konvertita en flamenka peco kaj oni kantas ĝin en la filmo per la voĉo de Estrella Morente, dum Penélope Cruz fara lipan sinkronion. Tiu sama kanto aperas en la disko "Mujeres" (Virinoj, 2006) de Morente.

Referencoj

 Eksteraj ligiloj 

 oficiala retejo 
 Artikolo pri Volver 
 Elsendo en Versión española



Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 2006
Kategorio:Dramaj filmoj
Kategorio:Komediaj filmoj
Kategorio:Madrido
Kategorio:Manĉo
Kategorio:Migradoj